உன்னைப்போல் ஒருவன் படத்திற்கு இசையமைத்திருக்கும் கமல் மகள் ஸ்ருதியை, முன்னாள் முதல்வர் ஜெயலலிதா ‌பாராட்டியுள்ளார். சமீபத்தில் வெளிவந்து தியேட்டர்களில் வெற்றிகரமாக ஓடிக்கொண்டு இருக்கும் திரைப்படம் கமல்ஹாசனின் உன்னைப்ப‌ோல் ஒருவன். சராசரி படங்களை போல் இல்லாமல் இந்த படம் மிகவும் வித்தியாசமாக படைக்கப்பட்டுள்ளது. இப்படத்தின் ஹைலைட்களில் ஒன்று கமலின் மகள் ஸ்ருதிஹாசனின் இசை. படத்தின் ஒவ்வொரு காட்சிக்கும் இவரின் பின்னணி இசை பிரமிக்க வைக்கும் அளவுக்கு உள்ளது. மேலும் இப்படத்தில் இவர் மூன்று பாடல்களை பாடியுள்ளார். முதல் படத்தி‌லேயே தமது தி‌றமையை நிரூபித்து காட்டி அனைவரின் பாராட்டையும் பெற்றுள்ள ஸ்ருதியை ஏராளமான வி.ஐ.பி.,க்கள், திரையுலக பிரபலங்கள் ஏராமானோர் வாழ்த்து மற்றும் பாராட்டுக்களை தெரிவித்து வருகின்றனர். ரசிகர்களும் தங்கள் பங்குக்கு "இசை தேவதை" என்ற பட்டத்தை ஸ்ருதிக்கு வழங்கி மகிழ்ச்சியை வெளிப்படுத்தியுள்ளனர். இந்நிலையில் முன்னாள் முதல்வரும் அதிமுக பொது செயலாளருமான ஜெயலலிதா ஸ்ருதிக்கு போன் மூலம் பாராட்டு தெரிவித்துள்ளார். சுமார் பத்து நிமிடங்கள் வரை ஸ்ருதியிடம் பேசிய ஜெயலலிதா, இசையுலகில் மேலும் பல சாதனைகளை செய்ய வாழ்த்துவதாக குறிப்பிட்டுள்ளார். பாராட்டு மழையில் நனைந்து கொண்டிருக்கிறார் ஸ்ருதி.